CELEX: C2005/205/44
Language: fi
Date: 2005-08-20 00:00:00
Title: Asia T-214/05: Hippocrate Vounakiksen 27.5.2005 Euroopan yhteisöjen komissiota vastaan nostama kanne

20.8.2005   
            
            
               FI
            
            
               Euroopan unionin virallinen lehti
            
            
               C 205/23
            
         Hippocrate Vounakiksen 27.5.2005 Euroopan yhteisöjen komissiota vastaan nostama kanne
   (Asia T-214/05)
   (2005/C 205/44)
   Oikeudenkäyntikieli: ranska
   Hippocrate Vounakis, kotipaikka Wezembeek-Oppem (Belgia), on nostanut 27.5.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Sébastien Orlandi, Xavier Martin, Albert Coolen, Jean-Noël Louis ja Etienne Marchal, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               1.
            
            
               kumoaa häntä koskevan vuoden 2003 urakehityskertomuksen vahvistamisesta tehdyn komission päätöksen,
            
         
               2.
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteessaan kantaja vaatii, että häntä koskeva vuoden 2003 urankehityskertomus kumotaan. Kanteensa tueksi hän väittää, että riidanalainen kertomus rikkoo henkilöstösääntöjen 43 artiklaa, sen yleisiä täytäntöönpanosääntöjä sekä perusteluvelvollisuutta ja että sen laatimisesssa on ollut ilmeinen arviointivirhe. Tältä osin kantaja luettelee useita väitettyjä epäjohdonmukaisuuksia hänelle annettujen arvosanojen ja niihin liittyvien huomautusten välillä.